Само в “24 часа”: Депутатите ще почиват 2 седмици преди вота - 24chasa.bg
Само в “24 часа”: Депутатите ще почиват 2 седмици преди вота
https://www.24chasa.bg/novini/article/5796707 www.24chasa.bg
05.10.2016 19:01; Кристина Кръстева, Кристина Кръстева
Цачева напусна парламента, засега, и излезе в кампания. СНИМКА: Десислава Кулелиева
Народното събрание ще почива от 24 октомври заради предизборната кампания, научи “24 часа”. Новината още не е огласена, но е била обсъдена на председателски съвет.
Още няма яснота дали ще се работи между двата тура - в периода 7-13 ноември.
Вчера сутринта кандидатът за президент на ГЕРБ Цецка Цачева направи изявление, че докато тя е в кампания, упълномощава да я замества съпартиецът ѝ Димитър Главчев. Както “24 часа” писа, този зам.-председател ще продължи да е начело на парламента, ако тя бъде избрана за президент. Данаил Кирилов е твърде натоварен като шеф на ключовата правна комисия, затова не е вариант. Но пък не му пречело да стане зам.-председател на НС.
“Без да губя качеството си на председател на НС, до обявяването на резултатите от изборите няма да изпълнявам тези си функции. През това време ще отсъствам от НС, тъй като ще участвам в предизборна кампания. Но ако има ситуация в парламента, която налага отговорно и важно гласуване - всеки от нас, народните представители, които сме в тази кампания, е в правото си да участва в това гласуване”, уточни Цачева.
Кандидатът на “Обединени патриоти” - лидерът на ВМРО Красимир Каракачанов, обясни пред “24 часа”, че от днес и той няма да идва в парламента. Ще присъства само за важни гласувания - например по стягания от БСП вот на недоверие към кабинета.
По правилник депутатите нямат право на отпуск. Когато отсъстват, им се удържа от заплатата. Но не и когато са подали писмено заявление, че имат работа в избирателните райони.
Отново агресия на пътя. Доставчик на храна е пребит жестоко след скандал с пешеходец. Случаят е от столичният квартал „Люлин”. Пострадалият е с няколко шева на носа, а нападателят все още се издирва